Държавен вестник, бр. 102, 2009 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  102
граждане на двигателна култура в областта на 
общественото здраве във връзка с промоция на 
здравето не се окачествява като медицинска и 
не се регулира от този стандарт. 
II. Организационна структура по физикална 
и рехабилитационна медицина в лечебни за­
ведения за извънболнична и болнична помощ 
1. Общи положения: дейността по ФРМ се 
извършва:
1.1. В лечебните заведения за болнична 
помощ – в клиники/отделения по физикална 
и рехабилитационна медицина в сектори по 
отделните направления на специалността с 
наличие на повече от един фактор от един и 
същи вид. 
1.2. В амбулаториите за извънболнична 
специализирана медицинска помощ: 
1.2.1. групова практика за специализирана 
медицинска помощ, медицинските центрове и 
диагностично-консултативните центрове – в 
сектори/кабинети по основните направления 
на специалността или в обособени кабини за 
различните по вид фактори;
1.2.2. индивидуална практика за специали­
зирана медицинска помощ (ИПСМП):
а) в кабинети – в обем и оборудване според 
целите на упражняваната дейност по регис­
трация;
б) консултативен кабинет;
в) кабинети по съответни високоспециали­
зирани дейност/и (ВСД). 
1.3. Структурите по т. 1.2 при икономическа, 
териториална и кадрова обезпеченост могат да 
разкриват и отделения/сектори или кабинети от 
целия спектър на специалността по раздел III. 
1.4. Медицинската апаратура:
1.4.1. да е от сертифициран производител, 
със съответстващи технически и терапевтични 
параметри, придружена с технически паспорт, 
оригинално ръководство за експлоатация и 
осигурен сервиз:
1.4.1.1. резултатите от техническата поддръж­
ка и профилактика се документират в прото­
коли и се съхраняват в архива на структурата 
по ФРМ за срок 5 години;
1.4.2. за работа с деца да е технически 
подходяща за осигуряване прилагането на ле­
чебните методики;
1.4.3. за работа със специфична патология 
да е оборудвана със специфични наконечници.
1.5. В структурата по ФРМ се води журнал, 
съхраняван по нормативно определения ред 
и срок, в който персоналът на съответните 
катедра/клиника/отделение/сектор/кабинет 
удостоверява с подписа си, че е запознат с 
резултатите от ежегодните замервания на фак­
торите на работната среда.
1.6. Проведените прегледи, консултации и 
назначения в структурата по ФРМ се вписват 
в отделни регистрационни журнали за амбула­
торно и/или хоспитализирани болни. Съдържат 
данни за пациента: лични данни, диагноза/и, 
клиниката/отделението или специалиста, насо­
чил го за лечение, дати на: приема, на контрол­
ния преглед и на изписване/дехоспитализация. 
Съхраняват се в архива по реда, съществуващ 
в болничното заведение, или по нормативно 
определения ред и срок.
1.7. При прекратяване на структуктура по 
ФРМ документацията, за която не е изтекъл 
срокът за съхраняване съгласно нормативните 
актове, се предава в държавния архив.
2. Специални изисквания: 
2.1. За клиники/отделения по физикална и 
рехабилитационна медицина към университет­
ски многопрофилни болници за активно лечение 
(УМБАЛ) и междуобластни многопрофилни 
болници за активно лечение (ММБАЛ): 
2.1.1. разкриват отделения/сектори по раздел 
III, оборудвани със съответната апаратура и 
обзавеждане, с възможност за повече от едно 
работно място за всеки фактор; 
2.1.2. имат стационар по ФРМ – вкл. и за 
ранна болнична рехабилитация;
2.1.3 разполагат с квалифициран персонал 
по всяко направление на специалността. 
2.2. В клиниките/отделенията по ФРМ към 
УМБАЛ и специализираните университетски 
болници за активно лечение (СУБАЛ) се из­
вършва и:
2.2.1. учебно-преподавателска дейност и 
2.2.2. научноизследователска дейност; 
2.2.3. допуска се отделенията/секторите да 
са в различни бази при наличието на повече от 
една за административната структура, логично 
комплектовани за осигуряване на лечебно-ди­
агностичния и преподавателския процес.
2.3. Отделенията/секторите по ФРМ към 
ММБАЛ или МБАЛ в населени места, на чиято 
територия функционира и университетска МБАЛ 
като самостоятелна административна структура, 
могат да се разкриват минимум по раздел ІІІА.
2.4. Клиниките/отделенията по ФРМ в 
специализираните болници за рехабилитация 
(СБР) и за долекуване, продължително лечение 
и рехабилитация (БДПЛР) разкриват:
2.4.1. отделения/сектори съгласно раздел 
IIIА, както и:
2.4.2. отделения/сектори/кабинети със спе­
цифично оборудване според профилирането 
по съответните нозологии и за осигуряване 
методиките за лечение; 
2.4.3. балнеолечебен, луголечебен, пелоидо­
терапевтичен или друг сектор/отделение според 
специфичния естествен фактор;
2.4.4. могат да бъдат бази за провеждане 
на следдипломно обучение при положителна 
акредитационна оценка. 
2.5. Структура по ФРМ към болница за доле­
куване и продължително лечение или диспансер 
се осигурява с оборудване и кадри съобразно 
неговия профил за целите на дейността.